**Podgorica : 14.10.2019.godine**

**OSNOVNOM DRŽAVNOM TUŽILAŠTVU PODGORICA,**

**ORGANIZACIONI ODBOR MJEŠTANA SPUŽA I OKOLNIH NASELJA**

**PROTIV PRIVREDNOG DRUŠTVA NIKSEN-ČAVOR DOO KOTOR I ODGOVORNIH LICIA U PRAVNOM LICU, ZBOG SUMNJE DA SU POČINILI VIŠE KRIVIČNIH DJELA**

**PODNOSI**

**KRIVIČNU PRIJAVU**

**OBRAZLOŽENJE**

 Sumnja se da su privredno društvo Niksen-Čavor doo Kotor, odnosno odgovorna lica u pravnom licu, izvršila više krivičnih djela na način što su u dužem vremenskom periodu zagađivala životnu sredinu u vidu ispuštanja otpadnih voda u rijeku Zetu i emisijom štetnih gasova u etar u okolini farme svinja u mjestu Spuž-Grbe, opština Danilovgrad. Naime, sumnjamo da je u periodu od kada je privrednom društvu Niksen-Čavor doo Kotor, istekla Privremena vodna dozvola, odnsno od 31.05.2019.godine, da je sav otpadni sadržaj, zbog ne postojanja separatora, ispuštao u rijeku Zetu, iako mu nije produžena dozvola. Takođe je bez preduzimanja mjera zaštite žvotne sredine ispuštao u etar štetne materije od samog otvaranja farme, i time zagadio vazduh i ugrozio zdravlje više stotina mještana koji žive u okolnim naseljima.

**DOKAZ:Izvještaj koji je sačinjen prilikom inspekcijske kontorole 26.09.2019.godine od više nadležnih inspekcija.**

 Takođe ga je kao navjevećeg zagađvača prepoznao dokument “ IZMJENE I DOPUNE PROSTORNO URBANISTIČKOG PLANA OPŠTINE NDANILOVGRAD U DIJELU GENERALNE URBANISTIČKE RAZRADE “ SPUŽ”” Nacrt iz Jula 2019.godine. A iz tog razloga se pretpostavlja da će saniranje posledica biti skupo i dugotrajno

**DOKAZ:Nacrt Izmjene i dopune prostorno urbanističkog plana opštine ndanilovgrad u dijelu generalne urbanističke razrade “ Spuž”, jul 2019.**

 Iz opisa radnji krivičnih djela, sumnjamo da su privredno društvo Niksen-Čavor i odgovrna lica u pravnom licu učinili više krivičnih djela Zagađivanja životne sredine iz člana 303 Krivičnog Zakonika Crne Gore.

 U periodu važenja Privremene vodne dozvole dozvole , odnosno od 31.05.2018 do 31.05.2019.godine, smom dozvolom tačno je naloženo koje mjere mora preduzeti privredno društvo Niksen- Čavor, a sumjamo da ih nije preduzeo iz razloga što ista nije produžena sa već pominjanim obrazloženjem, čime je sumnjamo izvršeno krivično djelo Nepreduzimanja mjera zaštite životne sredine član 304 Krivičnog Zakonika Crne Gore.

**DOKAZ: Privremena vodna dozvola od 31.05.2018. do 31.05.2019. godine, Akt kojim se odbija izdvanje vodne dozvole.**

 Sa svega gore navedenog sumnjamo da postoje elementi obilježja bića krivčnog djela, koje zaslužuju provjeru nadležnog tužilaštva, te preduzimanje mjera i radnji koje podrazumijevaju obezbjeđivanje PRESTAJANJA DALJEG VRŠENJA KRIVIČNIH DJELA za koje sumnjamo da su izvršena i da su i **DALJE U TOKU .**

Takođe, očekujemo nove dokaze koje ćemo priložiti u dopuni krivične prijave naknadno.

**PODNOSIOCI KRIVIČNE PRIJAVE**

 **ORGANIZACIONI ODBOR MJEŠTANA SPUŽA I OKOLNIH NASELJA**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *\_\_\_\_\_\_\_***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj: 01- 964/2

Podgorica, 03. avgusta 2011. godine

Predsjednik Crne Gore

**Filip Vujanović**, s.r.Na osnovu člana 82 stav 1 tačka 2 i člana 91 stav 2 Ustava Crne Gore, Skupština Crne Gore 24. saziva, na jedanaestoj śednici prvog redovnog (proljećnjeg) zasijedanja u 2011. godini, dana 29. jula 2011. godine, donijela jeZakon o izmjenama i dopunama Zakona o državnoj upravi

*Zakon je objavljen u "Službenom listu Crne Gore", br. 42/2011 od 15.8.2011. godine.*

**Član 1**

U Zakonu o državnoj upravi ("Službeni list RCG", br. 38/03 i "Službeni list CG", br. 22/08) u članu 11 tačka 7 briše se.

Dosadašnje tač. 8 i 9 postaju tač. 7 i 8.

**Član 2**

Član 21 briše se.

**Član 3**

U članu 25 stav 2 poslije riječi: "rada" dodaje se riječ: "samostalnog".

**Član 4**

U članu 27 poslije stava 1 dodaje se novi stav koji glasi:

"Pored poslova iz stava 1 ovog člana, ministarstvo obavlja i poslove izvršavanja zakona i drugih propisa, upravne i stručne poslove u upravnim oblastima za koje je osnovano, kad se ti poslovi ne vrše u samostalnom organu uprave."

Dosadašnji stav 2 postaje stav 3.

**Član 5**

Član 28 mijenja se i glasi:

"Drugi organi uprave (u daljem tekstu: organi uprave) osnivaju se kao organi uprave u sastavu ministarstva.

Organ uprave u sastavu ministarstva (u daljem tekstu: organ u sastavu) obavlja poslove izvršavanja zakona i drugih propisa, upravne i stručne poslove u upravnim oblastima kad obim i priroda poslova ne zahtijevaju posebno organizovanje i samostalnost u radu.

Ministarstvo može imati jedan ili više organa u sastavu.

Izuzetno, kad je za vršenje stručnih i sa njima povezanih upravnih poslova potrebna primjena naučnih i posebnih stručnih metoda rada i saznanja ili kad u određenoj upravnoj oblasti nema uslova za osnivanje ministarstva, kao i u slučajevima kad je to propisano posebnim zakonom, organi uprave osnivaju se kao samostalni organi uprave."

**Član 6**

Član 29 mijenja se i glasi:

"Organi uprave su uprave, sekretarijati, zavodi, direkcije i agencije."

**Član 7**

Član 35 mijenja se i glasi:

"Samostalni organi uprave mogu, u skladu sa zakonom, odnosno aktom o osnivanju imati svojstvo pravnog lica."

**Član 8**

U članu 37 stav 2 poslije riječi: "starješine" dodaje se riječ: "samostalnog".

Poslije stava 2 dodaje se novi stav 3 koji glasi:

"Unutrašnja organizacija i sistematizacija organa u sastavu utvrđuje se aktom o unutrašnjoj organizaciji i sistematizaciji ministarstva."

U dosadašnjem stavu 3, koji postaje stav 4, poslije riječi "sistematizaciji" dodaje se riječ "samostalnog".

**Član 9**

Poslije člana 41 dodaje se novi član koji glasi:

**"Član 41a**

"Ministarstvo može da ima jednog ili više državnih sekretara.

Ministarstva koja mogu imati državne sekretare i njihov broj utvrđuje Vlada.

Državni sekretar, u okviru ovlašćenja koja mu odredi ministar, obavlja poslove koji se odnose na izradu predloga politika ministarstva i praćenje njihove realizacije.

Kad ministarstvo ima više državnih sekretara, ministar ovlašćuje jednog od njih da ga zamjenjuje u slučaju njegove spriječenosti da vrši funkciju, u okviru datih ovlašćenja.

Državnog sekretara imenuje i razrješava Vlada, na predlog ministra, bez javnog konkursa i dužnost mu prestaje prestankom mandata ministra.

Državni sekretar za svoj rad odgovara ministru i Vladi.

Danom imenovanja državni sekretar zasniva radni odnos u ministarstvu, a zaradu i druga prava po osnovu rada ostvaruje u skladu sa zakonom kojim se uređuju prava, obaveze i odgovornosti državnih službenika i namještenika."

**Član 10**

Član 43 mijenja se i glasi:

"U ministarstvu se može postaviti jedan ili više generalnih direktora koji rukovode i organizuju rad u jednoj ili više organizacionih jedinica i za svoj rad odgovaraju ministru i Vladi."

**Član 11**

Član 44 mijenja se i glasi:

"Upravom, zavodom,direkcijom i agencijom rukovodi direktor, a sekretarijatom sekretar (u daljem tekstu: starješina organa uprave).

Starješinu organa uprave u sastavu, na osnovu javnog konkursa, imenuje i razrješava resorni ministar, po prethodno pribavljenoj saglasnosti Vlade.

Starješinu samostalnog organa uprave, na osnovu javnog konkursa, imenuje i razrješava Vlada, na predlog resornog ministra.

Starješina organa uprave imenuje se na period od pet godina.

Odluku o raspisivanju javnog konkursa iz st. 2 i 3 ovog člana donosi resorni ministar, a na postupak sprovođenja javnog konkursa i pitanja prestanka i razrješenja starješine organa uprave shodno se primjenjuju odredbe zakona kojima se uređuju prava, obaveze i odgovornosti državnih službenika i namještenika.

Starješina organa uprave u sastavu za svoj rad i rad organa uprave kojim rukovodi odgovara generalnom direktoru i resornom ministru.

Starješina samostalnog organa uprave za svoj rad, rad organa uprave kojim rukovodi, kao i za stanje u oblasti odgovara resornom ministru i Vladi."

**Član 12**

Član 45 mijenja se i glasi:

"U organu uprave može se postaviti jedan ili više pomoćnika starješine organa uprave.

Pomoćnik starješine organa uprave rukovodi i organizuje rad u jednoj ili više organizacionih jedinica, odnosno oblasti rada.

Pomoćnika starješine organa u sastavu postavlja i razriješava ministar, na predlog generalnog direktora, a pomoćnika starješine samostalnog organa uprave postavlja i razriješava Vlada, na predlog starješine organa uprave, u skladu sa zakonom kojim se uređuju prava, obaveze i odgovornosti državnih službenika i namještenika.

Pomoćnik starješine organa u sastavu za svoj rad odgovara starješini organa uprave, generalnom direktoru i ministru, a pomoćnik starješine samostalnog organa uprave za svoj rad odgovara starješini organa uprave i Vladi."

**Član 13**

Član 46 mijenja se i glasi:

"Imenovanje, postavljenje, razrješenje, prestanak mandata, odnosno dužnosti kao i ostvarivanje prava, obaveza i odgovornosti državnog sekretara, sekretara ministarstva, generalnog direktora, starješine organa uprave i pomoćnika starješine organa uprave sprovodi se u skladu sa ovim zakonom i zakonom kojim se uređuju prava, obaveze i odgovornosti državnih službenika i namještenika."

**Član 14**

U članu 49 stav 1 poslije riječi: "starješine" dodaje se riječ: "samostalnog".

Poslije stava 1 dodaje se novi stav 2 koji glasi:

"Odluku o zapošljavanju u organu u sastavu donosi ministar."

U dosadašnjem stavu 2, koji postaje stav 3, poslije riječi "starješina" dodaje se riječ "samostalnog", a riječi: "stava 1" zamjenjuju se riječima: "st. 1 i 2".

**Član 15**

U članu 64 stav 1 riječ "Organi" zamjenjuju se riječima: "Samostalni organi".

U stavu 2 riječi: "Organi uprave" zamjenjuju se riječima: "Organi iz stava 1 ovog člana".

Poslije stava 2 dodaje se novi stav koji glasi:

"Organi u sastavu odnose prema Vladi ostvaruju preko ministarstva u čijem su sastavu."

**Član 16**

U članu 68 poslije riječi "između" dodaje se riječ "samostalnih".

**Član 17**

U članu 71 riječ "Organ" zamjenjuje se riječima: "Samostalni organ".

**Član 18**

U članu 72 stav 1 riječ "Organ" zamjenjuje se riječima: "Samostalni organ", a u stavu 3 riječ "Organi" zamjenjuju se riječima: "Samostalni organi".

**Član 19**

U članu 73 stav 2 riječi: "ne predstavljaju državnu, vojnu ili službenu tajnu shodno posebnom zakonu" zamjenjuju se riječima: "ne predstavljaju tajne podatke u smislu zakona kojim se uređuje tajnost podataka".

Stav 3 mijenja se i glasi:

"Ukoliko spisi, odnosno dokumenti iz stava 2 ovog člana predstavljaju tajne podatke, u smislu zakona kojim se uređuje tajnost podataka, ministarstvo će omogućiti uvid, u skladu sa zakonom."

**Član 20**

U poglavlju "IX ODNOSI I SARADNjA" u nazivu potpoglavlja 7. riječi: "organa uprave" zamjenjuju se riječima: "organa državne uprave", a riječ "koji" zamjenjuje se riječju "čiji".

U članu 77 stav 1 riječi: "Organ uprave" zamjenjuju se riječima: "Ministarstvo, odnosno samostalni organ uprave".

U stavu 2 riječi: "organa uprave" zamjenjuju se riječima: " iz stava 1 ovog člana", a riječi: "organ uprave" zamjenjuju se riječima: "ministarstvo, odnosno samostalni organ uprave".

**Član 21**

U članu 78 riječi: "Organ uprave" zamjenjuju se riječima: "Ministarstvo, odnosno samostalni organ uprave".

**Član 22**

U članu 79 stav 1 riječi: "Organ uprave" zamjenjuju se riječima: "Ministarstvo, odnosno samostalni organ uprave".

U stavu 2 riječi: "organ uprave" zamjenjuju se riječima: "ministarstvo, odnosno samostalni organ uprave".

**Član 23**

U članu 80 stav 1 tačka 1 mijenja se i glasi:

"1) konsultovanjem nevladinog sektora prilikom izrade strategija i analiza stanja u određenoj oblasti, izrade nacrta i predloga zakona i drugih propisa i donošenja podzakonskih akata kojima se uređuje način ostvarivanja sloboda i prava građana;".

Poslije stava 1 dodaje se novi stav koji glasi:

"Način i postupak ostvarivanja saradnje iz stava 1 tač. 1, 3 i 4 ovog člana, kao i kriterijume i postupak izbora predstavnika nevladinih organizacija u radne grupe i druga radna tijela koja obrazuju Vlada i organi državne uprave utvrđuje Vlada."

**Član 24**

U čl. 82, 83 i uvodnoj rečenici člana 84 riječi: "Organ uprave" zamjenjuju se riječima: "Ministarstvo, odnosno samostalni organ uprave".

**Član 25**

U članu 85 stav 1 poslije riječi: "po upozorenju" riječi: "organa uprave" brišu se, a poslije riječi "zakona" riječi: "organ uprave" zamjenjuju se riječima: "ministarstvo, odnosno samostalni organ uprave".

U st. 2 i 3 riječi: "Organ uprave" zamjenjuju se riječima: "Ministarstvo, odnosno samostalni organ uprave".

**Član 26**

U članu 86 stav 1 riječi: "Organ uprave" zamjenjuju se riječima: "Ministarstvo, odnosno samostalni organ uprave ".

Stav 2 mijenja se i glasi:

"U slučaju oduzimanja prenijetih, odnosno povjerenih poslova iz stava 1 ovog člana, ove poslove vrši nadležno ministarstvo, odnosno samostalni organ uprave."

**Član 27**

Član 88 mijenja se i glasi:

"Organi državne uprave, izuzev organa u sastavu, samostalno raspolažu sredstvima za vršenje djelatnosti.

Sredstva za rad organa u sastavu obezbjeđuju se u okviru sredstava za rad ministarstva i njima raspolaže ministarstvo u čijem je sastavu taj organ.

Organi uprave mogu, u okviru svog djelokruga, da vrše usluge pravnim i fizičkim licima, uz naknadu.

Na cjenovnik usluga iz stava 3 ovog člana saglasnost daje Vlada.

Prihodi ostvareni po osnovu vršenja usluga su sredstva budžeta Crne Gore."

**Član 28**

Član 92 mijenja se i glasi:

"Državni službenici i namještenici ostvaruju zaradu i druga primanja u skladu sa posebnim zakonom."

**Član 29**

U članu 95 poslije stava 1 dodaje se novi stav 2 koji glasi:

"Upoznavanje i izvještavanje iz stava 1 ovog člana organi u sastavu ostvaruju preko ministarstva."

Dosadašnji stav 2, koji postaje stav 3, mijenja se i glasi:

"Davanje određenih izvještaja i podataka može se uskratiti samo ako bi to predstavljalo povredu dužnosti čuvanja tajnih podataka."

**Član 30**

U članu 97 poslije stava 2 dodaje se novi stav koji glasi:

"Postupak i način sprovođenja javne rasprave iz st. 1 i 2 ovog člana utvrđuje Vlada."

**Član 31**

U članu 99 stav 1 poslije riječi "starješina" dodaje se riječ "samostalnog".

Stav 2 mijenja se i glasi:

"O izuzeću ministra, odnosno starješine samostalnog organa uprave odlučuje Vlada, a o izuzeću starješine organa u sastavu odlučuje ministar."

**Član 32**

U članu 100 tač. 2 i 3 ispred riječi: "organa uprave" dodaje se riječ "samostalnih".

Tačka 4 mijenja se i glasi:

"4) ministarstava i samostalnih organa uprave i organa koji vrše prenesene i povjerene poslove."

**Član 33**

Poslije člana 101a dodaju se dva nova člana koji glase:

**"Član 101b**

Podzakonski akti doneseni na osnovu Zakona o državnoj upravi ("Službeni list RCG", br. 38/03 i "Službeni list CG", br. 22/08) uskladiće se sa ovim zakonom u roku od šest mjeseci od dana stupanja na snagu ovog zakona.

U roku iz stava 1 ovog člana donijeće se propis iz člana 80 stav 2 i člana 97 stav 3 ovog zakona.

**Član 101v**

Organi državne uprave koji su, u skladu sa zakonom, postupali u prekršajnom postupku nastavljaju da vrše te poslove do početka primjene Zakona o prekršajima ("Službeni list CG", br. 1/11)."

**Član 34**

Ovaj zakon stupa na snagu osmog dana od dana objavljivanja u "Službenom listu Crne Gore".

Broj 00-3/11-1/5

EPA 634 XXIV

Podgorica, 29. jula 2011. godine

**Skupština Crne Gore 24. saziva**

Predsjednik